Il-Kumitat tal-Kontijiet Pubbliċi llejla kompla bis-smigħ dwar l-iskandlu fix-xiri taż-żejt. Illejla l-Kumitat qed ikompli bl-investigazzjoni tiegħu bis-smigh tal-eks-Kummissarju tal-Pulizija, illum Kap tad-Dipartiment tal-Protezzjoni Ċivili, John Rizzo. Is-Sur Rizzo qal lill-kumitat li s-Sur George Farrugia, li kien ingħata l-maħfra presidenzjali, kien beda jagħti d-dettalji l-għada li ngħata din il-maħfra. Rizzo qal li Farrugia kien strumentali biex il-pulizija tkun tista’ tikseb l-evidenza u tarresta iżjed persuni bħala parti minn din l-investigazzjoni.